**Referat fra styremøtet I Forskerforbundet ved OsloMet 22. juni 2021**

Til stede: Erik Dahlgren, Inger-Lise Neslein (møteleder), Ismail Hassan, Bjørn Ervik, Eldbjørg Marie Schön, Audun Sanderud og Arve Angen (referent)

Forfall: Heidi Woll, Anne-Catrine Wolden og Halvor Hanisch

Hvor: Nesøya, Asker

Saker:

|  |  |  |
| --- | --- | --- |
|  |  | Oppfølging |
| 1 | **IDF-saker**  65/21 – Ressursplanlegging i styringsportalen  Dette er en digitalisert løsning for utarbeidelse av arbeidsplaner, og det er fremdriftsplanen som skal drøftes.  I utgangspunktet er vi positive. Men vi må snart få vite faktorene som skal bestemmes sentralt. Dette krever også en viss grad av opplæring av ledere til å bruke portalen.  66/21 - Bedre virksomhetsstyring - planprosessen.  Denne saken preges av et unødvendig kronglete og upresist språk, noe som gjør saken vanskelig å forstå. Dette er new public management-sjargong. Vi må spørre hva denne saken egentlig dreier seg om. |  |
| 2 | **Høstens forhandlinger**  Det er 20 millioner i potten i vår avtale. Det er ca det samme som i 2019.  Erik vil sende ut oppdatert tidsplan til styremedlemmene.  Vi skal nå kun utveksle prioriterte kravlister med arbeidsgiver, ikke selve kravene. Dette er en prøveordning. Kravutvekslingen skal være 1. oktober.  Før sommerferien vil Erik sende ut mail til alle ff-medlemmene, med blant annet informasjon om høstens forhandlinger. Der må det stå hvor medlemmene skal sende kravene, pluss lenke til kravskjemaet.  Vi bør ha et medlemsmøte om forhandlingene etter sommerferien. Styret ble enige om at vi har dette møtet 24. august, kl. 14-15.30. Det vil foregå på Zoom. Arve oppretter møtet på Zoom, og sender innkalling til styremedlemmene.  Selve kravene skal være på maks 2 sider, helst bare 1 side.  Søknadsfristen for å sende inn krav blir 7. september kl. 15.00. Denne fristen er absolutt.  Ismail sa seg villig til å ta på seg oppdraget med å flette kravlistene. Fristen for å sende inn de prioriterte kravlistene til han blir 21. september.  Man kan søke om 1-4 lønnstrinn, 20 000 – 60 000 kr. Ønsker man å gå utover dette, må det begrunnes særskilt.  De som har fått lønnsopprykk etter 1/1-20 (gjelder ikke kronetillegg) vil normalt ikke prioriteres.  Styret ble enige om at vi ikke vil fremme gruppekrav. | Erik  Arve |
| 3 | **Situasjonen på LUI**  Eldbjør orienterte om situasjonen på BLU. |  |
| 4 | **Styreseminar til høsten**  Vi ønsker å ha et styreseminar i september. Vi undersøker muligheten for å ha det på Engø gård, 6-8. september.  Vi ser også om vi kan få til et styreseminar på senhøsten, kanskje til Kiel. |  |
| 5 | **Eventuelt**  Det var ingen saker på eventuelt. |  |